CELEX: 62010TN0085
Language: ro
Date: 2010-02-18 00:00:00
Title: Cauza T-85/10: Acțiune introdusă la 18 februarie 2010 — Alfa Acciai/Comisia

17.4.2010   
            
            
               RO
            
            
               Jurnalul Oficial al Uniunii Europene
            
            
               C 100/66
            
         Acțiune introdusă la 18 februarie 2010 — Alfa Acciai/Comisia
   (Cauza T-85/10)
   2010/C 100/97
   Limba de procedură: italiana
   
      Părțile
   
   
      Reclamantă: Alfa Acciai SpA (Brescia, Italia) (reprezentanți: D. Fosselard, avocat, S. Amoruso, avocat, L. Vitolo, avocat)
   
      Pârâtă: Comisia Europeană
   
      Concluziile reclamantei
   
   
               —
            
            
               Anularea Deciziei C (2002) 7492 final a Comisiei din 30 septembrie 2009, COMP/37.956 — Fier beton armat, readoptată (denumită în continuare „decizia”), în versiunea corectată și completată de Decizia C (2009) 9912 final din 8 decembrie 2009, în partea în care constată o încălcare a articolului 65 din Tratatul CECO de către Alfa Acciai Spa și îi aplică acesteia o amendă de 7,175 milioane de euro;
            
         În subsidiar:
   
               —
            
            
               anularea articolului 2 din decizia prin care i se aplică sancțiunea reclamantei;
            
         Cu titlu mai subsidiar:
   
               —
            
            
               reducerea cuantumului amenzii;
            
         
               —
            
            
               obligarea pârâtei la plata cheltuielilor de judecată.
            
         
      Motivele și principalele argumente
   
   Motivele și principalele argumente sunt similare cu cele invocate în cauza T-70/10, Feralpi Holding Spa/Comisia și T-83/10, Riva Fire Spa/Comisia.
   Reclamanta susține în mod special:
   
               —
            
            
               Necompetența Comisiei pentru a sancționa încălcarea articolului 65 din Tratatul CECO în urma expirării acestui tratat și în orice caz pentru a utiliza ca temei juridic articolul 7 alineatul (1) și articolul 23 alineatul (2) din Regulamentul (CE) nr. 1/2003 (1).
            
         
               —
            
            
               Încălcarea dreptului la apărare al reclamantei în cursul procedurii administrative prealabile în măsura în care Comisia nu a trimis o nouă comunicare privind obiecțiunile, ci s-a limitat să comunice prin scrisoare intenția de a readopta decizia. Statele membre nu au fost audiate, și nici nu au participat la ședința finală, iar reclamanta a fost pusă în imposibilitatea de fapt de a-și face cunoscută poziția din perspectiva readoptării deciziei.
            
         
               —
            
            
               Încălcarea articolului 65 alineatul (1) din Tratatul CECO în măsura în care situația de fapt descrisă în decizie nu constituie o înțelegere unică și continuă.
            
         
               —
            
            
               Încălcarea liniilor directoare privind metoda de stabilire a amenzilor aplicate în temeiul articolului 23 alineatul (2) litera (a) din Regulamentul (CE) nr. 1/2003, precum și încălcarea principiului egalității și al proporționalității în evaluarea comportamentului reclamantei și în stabilirea cuantumului amenzii.
            
         
      (1)  Regulamentul (CE) nr. 1/2003 al Consiliului din 16 decembrie 2002 privind punerea în aplicare a normelor de concurență prevăzute la articolele 81 și 82 din tratat (JO L 1, 4.1.2003, p. 1, Ediție specială 08/vol. 1, p. 167).